Imtella' Ġunju 4, 2021 - Aġġornata 4 Ta' Ġunju, 2021 10:05am Il-Minstru għall-Anzjani, Michael Farrugia, qal li iktar minn 99% tar-residenti fir-Residenza San Vinċenz de Paul huma mlaqqmin. F'konferenza tal-aħbarijiet, il-Ministru Farrugia qal li fadal biss 11-il resident biex ir-residenti jkunu mlaqqmin. F'San Vincenz de Paul hawn iktar minn 1,200 resident. Dr Farrugia qal dan waqt li ġew elenkati d-dettalji ta' investiment ta' iktar minn miljun ewro li ssarraf fost oħrajn f'tisbiħ ta' spazji pubbliċi u żieda ta' iktar minn 360 parkeġġ għall-ħaddiema u viżitaturi. Il-Ministru għall-Infrastruttura, Ian Borg, qal li dan l-investiment li sar minn Infrastructure Malta se jwassal għal titjib tal-kwalità tal-ħajja tar-residenti u l-ħaddiema.